Source: http://legislatie.just.ro/Public/DetaliiDocumentAfis/79453
Timestamp: 2020-07-04 11:21:06+00:00

Document:
ORDIN 51 17/01/2007 - Portal Legislativ
ORDIN nr. 51 din 17 ianuarie 2007pentru aprobarea Procedurii de atestare a calificării - pregătire şi experienta profesională - dobândite în România, în afară sistemului naţional de învăţământ, de către cetăţenii români care doresc sa desfăşoare activităţi, în mod independent sau ca salariaţi, pe teritoriul unui stat membru al Uniunii Europene
Publicat în MONITORUL OFICIAL nr. 105 din 12 februarie 2007
În baza art. 16 din Hotărârea Guvernului nr. 412/2005 privind organizarea şi funcţionarea Ministerului Muncii, Solidarităţii Sociale şi Familiei, cu modificările şi completările ulterioare,având în vedere:- Ordonanţa Guvernului nr. 129/2000 privind formarea profesională a adulţilor, republicată, cu modificările şi completările ulterioare;- Ordinul ministrului educaţiei şi cercetării şi al ministrului muncii, solidarităţii sociale şi familiei nr. 4.543/468/2004 pentru aprobarea Procedurii de evaluare şi certificare a competentelor profesionale obţinute pe alte cai decât cele formale, cu modificările şi completările ulterioare;- Ordonanţa Guvernului nr. 66/1999 pentru aderarea României la Convenţia cu privire la suprimarea cerinței supralegalizarii actelor oficiale străine, adoptată la Haga la 5 octombrie 1961, aprobată prin Legea nr. 52/2000, cu modificările ulterioare;- Legea nr. 300/2004 privind autorizarea persoanelor fizice şi a asociaţiilor familiale care desfăşoară activităţi economice în mod independent, cu modificările şi completările ulterioare;- Hotărârea Guvernului nr. 1.766/2004 pentru aprobarea Normelor metodologice de aplicare a Legii nr. 300/2004 privind autorizarea persoanelor fizice şi asociaţiilor familiale care desfăşoară activităţi economice în mod independent;- Decretul nr. 92/1976 privind carnetul de muncă;- Legea nr. 76/2002 privind sistemul asigurărilor pentru şomaj şi stimulării ocupării forţei de muncă, cu modificările şi completările ulterioare;- Ordinul ministrului muncii şi solidarităţii sociale şi al ministrului educaţiei şi cercetării nr. 284/2002 pentru aprobarea Normelor metodologice privind emiterea, gestionarea şi arhivarea certificatelor de calificare şi a certificatelor de absolvire eliberate pentru programele/cursurile de formare profesională organizate de Agenţia Naţionala pentru Ocuparea Forţei de Muncă,ministrul muncii, solidarităţii sociale şi familiei emite următorul ordin: + Articolul 1 (1) Se aprobă Procedura de atestare a calificării - pregătire şi experienta profesională dobândite în România, în afară sistemului naţional de învăţământ, de către cetăţenii români care doresc sa desfăşoare activităţi, în mod independent sau ca salariaţi, pe teritoriul unui stat membru al Uniunii Europene. ... (2) Procedura menţionată la alin. (1) este prevăzută în anexa nr. 1 care face parte integrantă din prezentul ordin. ... + Articolul 2În sensul prezentului ordin:1. calificarea în România, în afară sistemului naţional de învăţământ, este rezultatul: a) formării profesionale continue efectuate în întreprinderi şi/sau în centre de formare ale ministerelor care eliberau şi certificatele de calificare, până în decembrie 1989; ... b) absolvirii programelor de formare profesională organizate de către direcţiile de muncă şi protecţie socială judeţene, respectiv a municipiului Bucureşti, iar ulterior de către agenţiile de ocupare a forţei de muncă ale judeţelor, respectiv a municipiului Bucureşti, fie prin centrele proprii, fie prin asistenţa metodologică, în intervalul 1990 - decembrie 2003; ... c) absolvirii programelor de formare profesională organizate de furnizori de formare profesională, autorizaţi în condiţiile legii, şi finalizate cu certificate de calificare/ absolvire, începând cu luna ianuarie 2004; ... d) evaluării competentelor profesionale obţinute pe alte cai decât cele formale în centre de evaluare a competentelor, autorizate conform legii, şi finalizate cu un certificat de competente profesionale. ... 2. prin experienta profesională se înţelege suma competentelor dobândite în timpul exercitării unei activităţi la locul de muncă. + Articolul 3 (1) Experienta profesională se dovedeşte prin însumarea perioadelor înscrise în carnetul de muncă, în adeverinta emisă de angajator sau în registrul general de evidenta a salariaţilor, documente care atesta ca persoana a avut una sau mai multe ocupaţii pentru care a dobândit calificări aferente activităţilor prevăzute în anexa nr. 3 care face parte integrantă din prezentul ordin. ... (2) Ocupatiile şi calificarile la care se face referire la alin. (1) sunt prevăzute în Clasificarea ocupatiilor din România, respectiv în Ordinul ministrului muncii, solidarităţii sociale şi familiei şi al ministrului educaţiei, cercetării şi tineretului nr. 35/3.112/2004 pentru aprobarea Nomenclatorului calificarilor pentru care se pot organiza programe finalizate cu certificate de calificare, actualizat prin Ordinul ministrului muncii, solidarităţii sociale şi familiei şi al ministrului educaţiei şi cercetării nr. 48/3.533/2006. ... + Articolul 4 (1) Ministerul Muncii, Solidarităţii Sociale şi Familiei, prin direcţiile de muncă, solidaritate socială şi familie ale judeţelor, respectiv a municipiului Bucureşti, atesta calificarile prevăzute la art. 1-3, prin eliberarea unui atestat al cărui model este prevăzut în anexa nr. 2 care face parte integrantă din prezentul ordin. ... (2) Atestarea calificării se va realiza pentru ocupatiile/calificarile aferente activităţilor prevăzute în anexa nr. 3. ... + Articolul 5Direcţiile de muncă, solidaritate socială şi familie ale judeţelor, respectiv a municipiului Bucureşti, vor duce la îndeplinire prevederile prezentului ordin. + Articolul 6Prezentul ordin transpune prevederile art. 8 din Directiva 1999/42/CE a Parlamentului European şi a Consiliului din 7 iunie 1999 de instituire a unui mecanism de recunoaştere a calificarilor pentru activităţile profesionale reglementate de directivele privind măsuri de liberalizare şi tranzitorii şi de suplimentare a sistemului general de recunoaştere a diplomelor. + Articolul 7Prezentul ordin intră în vigoare la data publicării în Monitorul Oficial al României, Partea I.Ministrul muncii,solidarităţii sociale şi familiei,Gheorghe BarbuBucureşti, 17 ianuarie 2007.Nr. 51. + Anexa 1 PROCEDURAde atestare a calificării - pregătire şi experienta profesională - dobândite în România, în afară sistemului naţional de învăţământ, de către cetăţenii români care doresc sa desfăşoare activităţi, în mod independent sau ca salariaţi, pe teritoriul unui stat membru al Uniunii Europene + Articolul 1În vederea obţinerii atestatului, cetăţenii români, denumiţi în continuare solicitanţi, depun la direcţiile de muncă, solidaritate socială şi familie ale judeţelor, respectiv a municipiului Bucureşti, personal sau prin împuternicit, pe bază de procura, o documentaţie care va cuprinde următoarele: a) cerere-tip de solicitare a eliberării atestatului; ... b) documentul de identitate, atât în copie, cat şi în original; ... c) documentul care atesta calificarea dobandita în România, în afară sistemului naţional de învăţământ, după caz: ... - certificatul de calificare/absolvire a unei forme de calificare/pregătire profesională, organizate în condiţiile legii în vigoare la data eliberării acesteia (original şi copie);- adeverinta eliberata pe baza procesului-verbal al comisiei tehnice de încadrare şi promovare a muncitorilor pentru cei calificaţi prin practica la locul de muncă*) (original şi copie);__________ Notă ... *) În cazul în care aceste adeverinte nu mai exista la titulari, dovada calificării la locul de muncă se va putea realiza pe baza înregistrării acesteia în carnetul de muncă.- certificatul de competente profesionale, eliberat de un centru de evaluare autorizat conform legislaţiei în vigoare (original şi copie);- cartea de mestesugar, obţinută în condiţiile prevăzute de actele normative în vigoare la data eliberării acesteia (original şi copie);- carnetul de muncă al solicitantului, prin care se dovedeşte ca acesta a fost încadrat în ocupaţia pentru care a obţinut calificarea şi pentru care se solicita atestatul**) (original şi copie);________ Notă ... **) Carnetele de muncă ale salariaţilor, angajaţi la: persoane fizice; societăţi comerciale cu capital integral privat; asociaţii cooperatiste; asociaţii familiale; asociaţii, fundaţii, organizaţii sindicale şi patronale; orice alte organizaţii care sunt constituite şi funcţionează potrivit legislaţiei române sunt verificate şi certificate de către inspectoratele teritoriale de muncă. Carnetele de muncă ale salariaţilor angajaţi la instituţii publice sau societăţi cu capital mixt ori de stat vor fi completate şi certificate de către aceştia.- copie/copii, certificată/certificate de către reprezentantul legal al angajatorului sau de către persoana imputernicita de acesta***), a/ale paginii/paginilor din registrul electronic care cuprinde/cuprind înscrierile referitoare la persoana sa;_________ Notă ... ***) Conform Hotărârii Guvernului nr. 161/2006 privind întocmirea şi completarea registrului general de evidenta a salariaţilor.- orice alt document, eliberat de angajator, care să ateste activitatea desfăşurată de solicitant şi vechimea în ocupaţia pentru care acesta a obţinut calificarea, astfel cum rezultă din dosarul personal;- autorizaţia eliberata de primărie, însoţită de copia certificată a acesteia, pentru desfăşurarea de către persoane fizice a unor activităţi economice în mod independent, potrivit legii; d) modelul comun european de curriculum vitae, completat de solicitant****); ... ________ Notă ... ****) Conform Hotărârii Guvernului nr. 1.021/2004 pentru aprobarea modelului comun european de curriculum vitae. e) cel puţin o scrisoare de recomandare eliberata de angajator/beneficiarul serviciilor, relevante pentru obţinerea atestării solicitate. ... + Articolul 2Cererile de eliberare a atestatelor, însoţite de documentaţia prevăzută la art. 1, se soluţionează în termen de 30 de zile de la data înregistrării acestora. + Articolul 3În cazul în care, în urma analizei documentaţiei, se constata neregularităţi privind documentele prevăzute la art. 1, direcţiile de muncă, solidaritate socială şi familie ale judeţelor, respectiv a municipiului Bucureşti, vor notifica acest lucru solicitantului, cu cel puţin 10 zile înainte de expirarea termenului prevăzut la art. 2, indicând modul în care pot fi remediate acestea. În acest caz, termenul prevăzut la art. 2 se prelungeşte în mod corespunzător cu 10 zile. + Articolul 4Respingerea cererii şi motivele care au stat la baza acestei decizii se comunică în scris, în termenul prevăzut la art. 2. Decizia de neacordare a atestatului, precum şi neacordarea acesteia în termenul prevăzut la art. 2 pot fi contestate la instanţa judecătorească competenţa, în condiţiile prevăzute de Legea contenciosului administrativ nr. 554/2004, cu modificările şi completările ulterioare. + Articolul 5 (1) Atestatele vor fi documente cu regim special, inscriptionate cu serie şi număr distincte. ... (2) Atestatele eliberate de direcţiile de muncă, solidaritate socială şi familie ale judeţelor, respectiv a municipului Bucureşti, vor fi înscrise într-un registru special. ... + Articolul 6Direcţiile de muncă, solidaritate socială şi familie ale judeţelor, respectiv a municipului Bucureşti, eliberează atestatul direct solicitantului sau persoanei desemnate de acesta prin procura legalizată. + Anexa 2 MINISTERUL MUNCII, SOLIDARITĂŢII SOCIALE ŞI FAMILIEIDirecţia de Muncă, Solidaritate Socială şi Familie a Judeţului ...Adresa: strada .................. nr. ..............Telefon: .........; fax: .......; e-mail: ..........ATESTATseria ...... nr. .......privind calificarea - pregătire şi experienta profesionalăÎn baza prevederilor Ordinului ministrului muncii, solidarităţii sociale şi familiei nr. ...../..... se atesta ca domnul/doamna ........., născut/născută la data de ......., având cetăţenia română, posesor/posesoare al/a documentului de identitate ....... seria ....... nr. ...., CNP ....., are calificarea de ......, în conformitate cu*) ...., seria ... nr. ..., eliberat de **) ..... la data de ....., şi o experienta profesională în ocupaţia pentru care a dobândit calificarea, desfăşurată în perioadele: ..........................................................Prezentul document atesta calificarea dobandita în România, în afară sistemului naţional de învăţământ, în scopul exercitării ocupaţiei pentru care s-a obţinut aceasta calificare, pe teritoriul unui stat membru al Uniunii Europene.__________ Notă ... *) Se vor menţiona denumirea şi tipul documentului privind calificarea persoanei. Notă ... **) Se vor menţiona instituţia emitenta şi localitatea.Director executiv,....................Semnatura titularului Data eliberării:...................... ................ + Anexa 3 LISTA ACTIVITĂŢILORpentru care se atesta calificarea - pregătirea şi experienta profesională*)_________ Notă ... *) Lista reprezintă activităţile din Clasificarea activităţilor din economia naţionala - CAEN, aprobată prin Ordinul preşedintelui Institutului Naţional de Statistica nr. 601/2002, ce corespund activităţilor prevăzute în anexa A la Directiva Comisiei Europene 1999/42/CE .
01 Agricultură şi servicii auxiliare; vânătoare .011 Cultivarea plantelor; grădinăritul destinat pieţei; horticultura .0111 Cultivarea cerealelor, porumbului şi a altor plante n.c.a.
.012 Creşterea animalelor .0121 Creşterea bovinelor
.0124 Creşterea păsărilor
10 Extracţia şi prepararea cărbunelui 101 Extracţia şi prepararea cărbunelui superior (PCS => 23.865 kJ/kg) 1010 Extracţia şi prepararea cărbunelui superior (PCS => 23.865 kJ/kg)
102 Extracţia şi prepararea cărbunelui inferior (PCS < 23.865 kJ/kg) 1020 Extracţia şi prepararea cărbunelui inferior (PCS < 23.865 kJ/kg)
13 Extracţia şi prepararea şi servicii anexe 131 Extracţia şi prepararea minereurilor feroase 1310 Extracţia şi prepararea minereurilor feroase
132 Extracţia şi prepararea minereurilor neferoase şi rare (exclusiv minereuri radioactive) 1320 E n m xtracţia şi prepararea minereurilor eferoase şi rare (exclusiv inereurile radioactive)
203 Fabricarea de elemente de dulgherie şi tâmplărie pentru construcţii 2030 Fabricarea de elemente de dulgherie şi tâmplărie pentru construcţii
2112 Fabricarea hârtiei şi a cartonului
23 Industria de prelucrare a ţiţeiului, cocsificarea cărbunelului şi tratarea combustibililor nucleari 231 Fabricarea produselor de cocserie 2310 Fabricarea produselor de cocserie
252 Fabricarea articolelor din materiale plastic 2521 Fabricarea plăcilor, foliilor, tuburilor şi profilelor din material plastic
263 Fabricarea plăcilor şi dalelor din ceramică 2630 Fabricarea plăcilor şi dalelor din ceramică
322 Producţia de emiţătoare radio-televiziune, echipamente şi aparate telefonice şi telegrafice 3220 Producţia de emiţătoare radio-televiziune, echipamente şi aparate telefonice şi telegrafice
33 Industria de aparatură şi instrumente medicale de precizie, optice şi fotografice, ceasornicărie 331 Producţia de aparatură şi instrumente medicale 3310 Producţia de aparatură şi instrumente medicale
35 Industria mijloacelor de transport rutier 354 Producţia de motociclete, biciclete şi vehicule pentru invalizi 3541 Producţia de motociclete
454 Lucrări de finisare 4541 Lucrări de ipsosărie
512 Comerţ cu ridicata al produselor agricole şi al animalelor vii 5121 Comerţ cu ridicata al cerealelor, seminţelor şi furajelor
5124 Comerţ cu ridicata al pieilor brute şi al pieilor prelucrate
5184 Comerţ cu ridicata al calculatoarelor, echipamentelor periferice şi software- ului
633 Activităţi ale agenţiilor de voiaj şi ale turoperatorilor; activităţi de asistenţă turistică n.c.a. 6330 Activităţi ale agenţiilor de voiaj şi al turoperatorilor; activităţi de asistenţă turistică n.c.a.
634 Activităţi ale altor agenţii de transport 6340 Activităţi ale altor agenţii de transpor
7012 Cumpărarea şi vânzarea de bunuri imobiliare proprii
702 Închirierea şi subînchirierea bunurilor imobiliare proprii sau închiriate 7020 Închirierea şi subînchirierea bunurilor imobiliare proprii sau închiriate

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 1
 Articolul 2
 Articolul 3
 Articolul 4
 Articolul 5
 Articolul 6